Решение на Общия съд от 14 май 2025 г. — Sumol + Compal Marcas/EUIPO — Bosca Cora (IT’S B)
(Дело T-282/24)1
(Марка на Европейския съюз — Производство по възражение — Заявка за словна марка на Европейския съюз „It’s B“ — По-ранна национална фигуративна марка „B!“ — Относително основание за отказ — Липса на вероятност от объркване — Член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Sumol + Compal Marcas S. A. (Карнашиде, Португалия) (представител: R. Milhões, avocate)
Ответник: Служба на Европейския съюз за интелектуална собственост (представител: A. Ringelhann)
Друга страна в производството пред апелативния състав на EUIPO, встъпила в производството пред Общия съд: Bosca Cora SpA (Канели, Италия) (представител: M. Baccarelli, avocate)
Предмет
С жалбата си на основание член 263 ДФЕС жалбоподателят иска да се отмени решението на четвърти апелативен състав на Службата на Европейския съюз за интелектуална собственост (EUIPO) от 27 март 2024 г. (преписка R 939/2023-4)
Диспозитив
Отхвърля жалбата.
Осъжда Sumol + Compal Marcas S. A. да заплати направените от него съдебни разноски и тези на Bosca Cora SpA.
Службата на Европейския съюз за интелектуална собственост (EUIPO) понася направените от нея съдебни разноски.
____________
1 ОВ C, C/2024/4105, 8.7.2024 г.